**Anunț public de selecție Director Executiv**

În vederea susținerii implementării programului „Timișoara - Capitală Europeană a Culturii în anul 2023” și a moștenirii acestuia (în anul 2024 și ulterior), Asociația Timișoara 2021 - Capitală Europeană a Culturii lansează un Anunț public de selecție a Directorului Executiv, cu posibilitatea depunerii candidaturilor în perioada 30 august - 12 septembrie 2022.

Director Executiv

1 post, contract de muncă pe durată determinată (36 de luni)

Specificațiile postului

Nivel de studii: de lungă durată în management/studii economice

Experiență:  
- generală: minim 10 ani  
- în management organizațional: minim 5 ani  
- în implementarea proiectelor culturale: minim 3 ani

CUNOȘTINȚE NECESARE:

* cunoștințe privind tehnici de comunicare și negociere;
* cunoștințe de leadership;
* cunoștințe de Microsoft Office;
* cunoștințe generale asupra mediului asociativ național;
* cunoștințe generale asupra mediului economic și capacitate de a colabora cu acesta;
* foarte bune cunoștințe de limba engleză (scris și vorbit); cunoașterea unei alte limbi de circulație internațională va fi apreciată.

APTITUDINI ȘI DEPRINDERI NECESARE:

* aptitudine generală de învățare;
* aptitudini de comunicare;
* aptitudini de calcul;
* aptitudinea de a lucra cu documente;
* planificarea și organizarea operațiilor și activităților;
* abilități de negociere;
* acordare și transmitere de informații.

CERINȚE PENTRU EXERCITARE:

* spirit organizatoric;
* echilibru emoțional;
* capacitatea de a evalua și a lua decizii;
* capacitatea de a lucra cu oamenii;
* rezistență la stres;
* ușurință, claritate și coerență în exprimare;
* viziune de ansamblu;
* punctualitate.

CARACTERISTICI DE PERSONALITATE: gândire strategică, spontaneitate, empatie, spirit practic, informarea, ajutorarea și dezvoltarea personală a altora, sociabilitate, tact, amabilitate, conducerea și monitorizarea echipei, ambiție, încredere în sine, activism, energie, fluență verbală.

Calendarul procedurii de selecție

30 august - 12 septembrie 2022: depunerea candidaturilor;

13 septembrie - 15 septembrie 2022: analizarea candidaturilor de către comisia de evaluare și anunțarea candidaților admiși la proba interviului;

16 septembrie - 20 septembrie 2022: susținerea interviurilor și anunțarea rezultatelor;

21 septembrie - 23 septembrie 2022: organizarea unei ședințe a Consiliului Director în vederea numirii Directorului Executiv, conform statutului asociației.

Criterii de evaluare

* strategia propusă (concordanța cu statutul asociației și cu Ordonanța de Urgență 42/2019 modificată prin Ordonanța de Urgență 83/2022, relevanța și consistența direcțiilor strategice, impactul asupra moștenirii pe termen lung pe componentele gestionate de asociație conform OUG 42/2019 modificată și statut, indicatorii de performanță asumați);
* studii de lungă durată în management/studii economice;
* experiență de muncă (minim 10 ani);
* experiență de muncă în management organizațional (minim 5 ani);
* experiență de muncă în implementarea proiectelor culturale (minim 3 ani);
* cunoștințe privind tehnici de comunicare și negociere;
* cunoștințe de leadership;
* cunoștințe de Microsoft Office;
* cunoștințe generale asupra mediului asociativ național;
* cunoștințe generale asupra mediului economic și capacitatea de a colabora cu acesta;
* foarte bune cunoștințe de limba engleză (scris și vorbit); cunoașterea altor limbi de circulație internațională va fi apreciată;
* disponibiilitate de a lucra peste program;
* viziune de ansamblu.

Depunerea candidaturii

Personale interesate vor transmite pe adresa de e-mail a asociației, recrutare@timisoara2023.eu, dosarul de candidatură. Acesta va cuprinde în mod obligatoriu planul de acțiune și strategia de lucru pentru pregătirea și derularea anului european 2023, CV-ul, cazierul fiscal, cazierul judiciar, dovada studiilor, a vechimii în muncă (reliefată prin copia după cartea de muncă) și a experienței în domeniu solicitate conform fișei postului (reliefată prin CV), precum și recomandările obținute pentru exercitarea funcției.

Termen limită

Termenul-limită de primire a candidaturilor este 12.09.2022, ora 23:59 (ora României). Interviurile vor avea loc în intervalul 16.09.2022-20.09.2022. Vor fi invitate la interviu doar persoanele care au depus dosarul de candidatură complet și îndeplinesc cerințele postului.

Documente relevante în vederea depunerii candidaturii

📄[Fișa postului - Director Executiv](https://timisoara2023.eu/documents/190/Fisa_postului_-_Director_executiv.pdf);

📄[Ordonanța de Urgență 42/2019 modificată prin Ordonanța de Urgență 83/2022](https://timisoara2023.eu/documents/191/OUG_nr._42_2019_actualizata_PuIQy8S.pdf);

📄[Statut Asociație](https://timisoara2023.eu/ro/despre/transparen%C8%9B%C4%83/#/documente-asociatie);

📄[Dosarul de candidatură Timișoara 2021 (Bidbook)](https://timisoara2023.eu/documents/42/Bidbook_RO_Timisoara2021.pdf);

📄[Organigrama Asociației](https://timisoara2023.eu/documents/193/Organigrama_ATCEC_nMr8Gi7.pdf);

📄[Planul de activități ATCEC pentru anul 2022](https://timisoara2023.eu/documents/194/Planul_de_activitati_al_ATCEC_pentru_2022_iPCcsTa.pdf);

📄[Bugetul Asociației pentru anul 2022](https://timisoara2023.eu/documents/195/Bugetul_ATCEC_pentru_anul_2022_1DeLghB.pdf).